**Ministru kabineta noteikumu projekta**

**„****Grozījumi Ministru kabineta 2004. gada 17. februāra noteikumos Nr.83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 26. panta pirmā daļa un 27. panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir stājies spēkā Komisijas 2016. gada 27. maija Īstenošanas lēmums (ES) 2016/857, ar ko attiecībā uz ierakstiem par Latviju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2016/857).Grozījumi Komisijas 2014. gada 9. oktobra Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ īstenošanas lēmumu 2014/178/ES (turpmāk – Īstenošanas lēmums 2014/709) tika izdarīti, ievērojot to, ka 2016. gada martā un aprīlī Pārtikas un veterinārais dienests Cēsu un Ogres novada atsevišķos pagastos konstatēja Āfrikas cūku mēra uzliesmojuma gadījumus meža cūkām. Slimības skartie pagasti atrodas Īstenošanas lēmuma 2014/709/ES pielikuma I daļā uzskaitīto novadu un pagastu tiešā tuvumā. Līdz ar to konkrēti pagasti, kas uzskaitīti Īstenošanas lēmuma 2014/709/ES pielikuma I daļā, un kuros ir konstatētas ar Āfrikas cūku mēri slimas cūkas, ir jāiekļauj minētā lēmuma pielikuma II daļā, kā arī ir jāpaplašina I daļas teritorija. Lai nodrošinātu III daļas teritoriālo nepārtrauktību Latvijā, Ainažu pilsēta un Salacgrīvas pilsēta ir jāiekļauj lēmuma 2014/709/ES pielikuma III daļā.2016. gada 5. jūlija Augu, Dzīvnieku, Pārtikas un Dzīvnieku barības Pastāvīgās komitejas sanāksmē tika pieņemts Komisijas Īstenošanas lēmums SANTE/7059/2016 Rev 2, kas groza Īstenošanas lēmuma 2014/709/ES pielikumu saistībā ar dzīvnieku veselības kontroles pasākumiem pēc Āfrikas cūku mēra uzliesmojuma atsevišķās dalībvalstīs un saistībā ar ierakstiem par Igauniju, Latviju, Lietuvu un Poliju. Kā minēts Komisijas Īstenošanas lēmuma SANTE/7059/2016 Rev2 pamatojumā, tad grozījumi Īstenošanas lēmuma 2014/709 pielikumā izdarīti ņemot vērā divus Āfrikas cūku mēra uzliesmojuma gadījumus savvaļas cūku populācijā šā gada jūnijā un jūlijā Jēkabpils apkaimē (Latvijas teritorijā), trīs Āfrikas cūku mēra uzliesmojuma gadījumus savvaļas cūku populācijā Tori, Kose un Jēlehtmes pagastā Igaunijas teritorijā un vienu Āfrikas cūku mēra uzliesmojumu mājas cūku populācijā Jogevas pagastā Igaunijas teritorijā, kā arī vienu Āfrikas cūku mēra uzliesmojuma gadījumu savvaļas cūku populācijā Čižes pašvaldības teritorijā Polijā. Tāpat šā gada jūnijā un jūlijā viens Āfrikas cūku mēra uzliesmojums mājas cūku populācijā tika konstatēts Hajonvkas apriņķī Polijā, viens Āfrikas cūku mēra uzliesmojums mājas cūku populācijā tika konstatēts Elektrēnu un otrs Anīkšču rajona pašvaldības teritorijā Lietuvā. Ņemot vērā esošo epidemioloģisko situāciju, tie apgabali, kuros tika konstatēti Āfrikas cūku mēra uzliesmojuma gadījumi savvaļas cūkām un atradās I riska zonā, tiek iekļauti II riska zonā, bet tie apgabali, kuros Āfrikas cūku mēra uzliesmojums tika konstatēts mājas cūkām, tiek iekļauti III riska zonā.Āfrikas cūku mēra uzraudzības, kontroles un apkarošanas kārtība ir noteikta Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr. 83), kuros ir jāizdara grozījumi, lai ietvertu Īstenošanas lēmuma 2016/857 un Īstenošanas Lēmuma SANTE/7059/2016 Rev2 normas.Ievērojot minēto, noteikumu projektā paredzēts precizēt I, II un III riska zonas apgabalus Latvijā, Lietuvā, Polijā un Igaunijā.Noteikumu projekta 1., 2. un 3. punkts precizē kārtību un darbības ar nomedītām savvaļas cūkām, gadījumos, ja laboratorisko izmeklējumu rezultāti par Āfrikas cūku mēri ir negatīvi. Ņemot vērā epidemioloģiskās situācijas attīstību un konstatētos jaunos Āfrikas cūku mēra gadījumus visās Āfrikas cūku mēra skartajās valstīs (t.sk. mežacūkām Baldones novadā Latvijā), Eiropas Komisija veica izmaiņas Īstenošanas Lēmumā SANTE/7059/2016 Rev2 un rakstiskajā procedūrā saskaņoja Īstenošanas lēmuma 3.redakcija (Rev3), kuru 2016. gada 28. jūlijā publicēja Oficiālajā Vēstnesī kā 2016. gada 27. jūlija Īstenošanas lēmumu Nr.2016/1236/ES (turpmāk – Īstenošanas lēmums Nr.2016/1236/ES). Īstenošanas lēmums Nr. 2016/1236/ES izskata Īstenošanas lēmuma 2014/709 pielikumus jaunā redakcijā. Līdz ar to Īstenošanas lēmums 2016/857 vairs nav aktuāls. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 01.01.2016. bija reģistrētas 1062 cūku sugas dzīvnieku novietnes (novietnes, kurās dzīvnieki tiek turēti gan komerciālos nolūkos, gan pašpatēriņam), kā arī 23 novietnes, par kurām ziņots, ka tajās ir mežacūkas. Kopējais reģistrētais mājas cūku skaits - 285 886, bet kopējais reģistrētais mežacūku skaits – 904. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

*Anotācijas III un IV sadaļa un V sadaļas 2. tabula – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā iekļautas tiesību normas, kas izriet no Komisijas 2016.gada 27.jūlija Īstenošanas lēmuma Nr.2016/1236/ES, kas groza Īstenošanas lēmuma 2014/709/ES pielikumu saistībā ar dzīvnieku veselības kontroles pasākumiem pēc Āfrikas cūku mēra uzliesmojuma atsevišķās dalībvalstīs un saistībā ar ierakstiem par Igauniju, Latviju, Lietuvu un Poliju.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Komisijas 2016. gada 27. jūlija Īstenošanas lēmuma Nr.2016/1236/ES, kas groza Īstenošanas lēmuma 2014/709/ES pielikumu saistībā ar dzīvnieku veselības kontroles pasākumiem pēc Āfrikas cūku mēra uzliesmojuma atsevišķās dalībvalstīs un saistībā ar ierakstiem par Igauniju, Latviju, Lietuvu un Poliju (turpmāk – Īstenošanas lēmums 2016/1236/ES). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2016/1236/ES pielikums | Noteikumu projekta 9., 10., 11., 12., 13., 14., 15., 16., 17., 18., 19., 20., 21. un 22. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Īstenošanas lēmumā 2016/1236/ES nav dota rīcības brīvība dalībvalstij ieviest tiesību akta normas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Komentāri par noteikumu projektu netika saņemti. |
| 3. | Sabiedrības līdzdalības rezultāti |  |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

01.08.2016. 13:44

1266

S.Vanaga

67027363, Sanita.Vanaga@zm.gov.lv